કરમસદ હિત રક્ષક સમીતી દ્વારા કરમસદ ગામને રાષ્ટ્રીય દરજજો આપવાની માંગ સાથે ઉપવાસ આંદોલન કર્યા બાદ ગઈકાલથી કરમસદ નાગરીક સમીતી દ્વારા પણ ગોચરની જમીનમાથી કરાયેલા માટી કૌભાંડને લઈને પ્રતીક ઉપવાસ આંદોલનનો પ્રારંભ કર્યો છે ત્યારે આજે કરમસદ સ્થીત સરદાર વલ્લભભાઈ પટેલના નિવાસ સ્થાને છેલ્લા પ૦ વર્ષથી પ્રજવલ્લીત અખંડ જયોત બંધ કરી તેની જગ્યાએ એલઈડી લાઈટ મુકી દેવામાં આવતાં સરદાર પ્રેમીઓમાં રોષ ફાટી નીકળ્યો છે અને અખંડ જયોત બંધ કરવાનો વિવાદ સર્જાયો છે.